钦定古今图书集成/方舆汇编/边裔典/第067卷 > 孝庄帝永安三年六月嚈哒国献师子一按魏书孝庄帝本纪云云==孝武帝太昌元年六月丙寅嚈哒国遣使朝贡癸酉嚈哒国遣使朝贡。== > 唐
## 钦定古今图书集成/方舆汇编/边裔典/第067卷 > 孝庄帝永安三年六月嚈哒国献师子一按魏书孝庄帝本纪云云==孝武帝太昌元年六月丙寅嚈哒国遣使朝贡癸酉嚈哒国遣使朝贡。== > 唐

### 元宗天宝 年挹怛遣使入贡

按《唐书元宗本纪》，不载。按《西域传》：“挹怛，大月氏之
种。大月氏为乌孙所夺，西过大宛，击大夏臣之，治蓝
氏城。”大夏即吐火罗也。嚈哒，王姓也，后裔以姓为国，
讹为挹怛，亦曰挹阗。俗类突厥，天宝中遣使朝贡。
按《杜氏通典》，嚈哒、挹怛同，至隋时，又谓挹怛国焉。挹
怛国都乌浒水南二百馀里，大月氏之种类也。胜兵
五六千人。其俗善战。先时国乱，突厥遣通设字诘强
领其国。俗同吐火罗。南去曹国千五百里，东去瓜州
六千五百里。大业中，遣使来贡。按刘璠《梁典》，“滑国姓
嚈哒，后裔以姓为国，号转讹，又谓之挹怛焉。”

其本源或云车师之种，或云高车之种，或云大月氏之种。又韦节《西番记》亲问其国人，并自称挹阗。又按《汉书》“陈汤征郅支、康居副王，挹阗抄其后重此” ，或康居之种类。然传自远国，夷语讹舛，年代绵邈，莫知根实，不可得而辨也。今考其风俗物产，诸家所说，类而编之。

北魏

### 文成帝和平五年十二月吐呼罗国遣使朝献

按《魏书文成帝本纪》云云。按《西域传》：“吐呼罗国去
代一万二千里。东至范阳国，西至悉万斤国，相去二
千里。南至连山，不知名。北至波斯国，中间相去一万
里。国中有薄提城，周匝六十里。城南有西流大水，名
汉楼河，土宜五谷，有好马驼骡。其王曾遣使朝贡。”